Joanne Pavey

**Joanne Pavey** (s. 20. syyskuuta 1973 Honiton, Yhdistynyt kuningaskunta) on brittiläinen kestävyys- ja keskimatkojen juoksija.

Pavey aloitti kansainvälisen kilpauransa 1997 osallistumalla Ateenan MM-kisoihin, joissa hän karsiutui 1&nbsp;500 metrin juoksun välierissä. Sydneyn olympialaisissa hän sijoittui 5&nbsp;000 metrin juoksussa kahdenneksitoista ajalla 14.58,27. Edmontonin MM-kisoissa 2001 hän oli samalla matkalla yhdestoista. Vuonna 2002 hän juoksi 5&nbsp;000 metrillä Euroopan cupissa toiseksi, Kansainyhteisön kisoissa viidenneksi ja Münchenin EM-kisoissa samoin viidenneksi. IAAF:n GP-finaalissa hän oli 3 000 metrin juoksussa viides ja yleisurheilun maailmancupissa 5&nbsp;000 metrillä kolmas.

Pavey osallistui 2003 Lausannen maastojuoksun MM-kisoihin sijoittuen lyhyellä matkalla neljänneksikymmenenneksi. Samana vuonna hän juoksi Eurooppa-cupissa toiseksi 5&nbsp;000 metrillä ja Pariisin MM-kisoissa kymmenenneksi 1&nbsp;500 metrillä. Kauden lopuksi  hän oli 1&nbsp;500 metrillä neljäs ajalla 4.01,79 ja 3&nbsp;000 metrillä kolmas ajalla 8.37,89. 2004 Pavey sijoittui Budapestin sisäratojen MM-kisoissa 3&nbsp;000 metrillä viidenneksi ja voitti EM-pronssia maastojuoksun EM-kisoissa pitkällä matkalla. Ateenan olympialaisissa hän karsiutui 1&nbsp;500 metrillä alkuerissä ja sijoittui 5&nbsp;000 metrillä viidenneksi ajalla 14.57,87.  hän sijoittui 3&nbsp;000 metrillä neljänneksi. 2005 hän keskeytti loppukilpailun sisäratojen EM-kisoissa 3&nbsp;000 metrillä ja sijoittui Helsingin MM-kisoissa 5&nbsp;000 metrillä viidenneksitoista. 2006 Kansainyhteisön kisoissa hän sijoittui 5&nbsp;000 metrillä toiseksi ja Euroopan cupin superliigassa 3&nbsp;000 metrillä ensimmäiseksi. Göteborgin EM-kilpailuissa hän sijoittui 5&nbsp;000 metrin juoksussa neljänneksi. Maastojuoksun EM-kilpailuissa hän oli kahdeksan kilometrin matkalla kahdeksas.

Vuonna 2007 Pavey sijoittui sisäratojen EM-kilpailuissa 3&nbsp;000 metrillä kuudenneksi. Osakan MM-kilpailuissa hän sijoittui 5&nbsp;000 metrillä yhdeksänneksi ja 10&nbsp;000 metrillä alun perin neljänneksi, mutta nousi myöhemmin pronssille Elvan Abeylegessen dopinghylkäyksen jälkeen. Pekingin olympialaisissa 2008 hän sijoittui 10&nbsp;000 metrin juoksussa lopulta dopinghylkäysten jälkeen kymmenenneksi. Hän oli toinen Euroopan joukkuemestaruuskilpailujen 5&nbsp;000 metrillä 2010. Helsingin EM-kilpailuissa 2012 hän sijoittui 10&nbsp;000 metrillä toiseksi ajalla 31.49,03. Lontoon olympialaisissa hän oli seitsemäs sekä 5&nbsp;000 että 10&nbsp;000 metrillä.

Pavey sijoittui Glasgow'n Kansainyhteisön kisoissa 2014 5&nbsp;000&nbsp;metrillä kolmanneksi ajalla 15.08,96. Hän voitti 10&nbsp;000&nbsp;metrin Euroopan-mestaruuden Zürichissä 2014 ajalla 32.22,39. Samojen kilpailujen 5&nbsp;000&nbsp;metrillä hän sijoittui seitsemänneksi. Amsterdamin EM-kilpailuissa 2016 hän sijoittui 10&nbsp;000 metrillä viidenneksi ajalla 31.34,61 ja Rio de Janeiron olympialaisissa viidenneksitoista ajalla 31.33,44.

## Henkilökohtaiset ennätykset
* 1 500 metrin juoksu: 4.01,79 (2003)
* 3 000 metrin juoksu: 8.31,27 (2002)
* 5 000 metrin juoksu: 14.39,96 (2006)
* 10 000 metrin juoksu: 30.53,20 (2012)
* 10 kilometrin tiejuoksu: 31.47 (2007)
* 15 kilometrin tiejuoksu: 49.39 (2011)
* Puolimaraton: 1.08.53 (2008)
* Maraton: 2.28.24 (2011)

## Lähteet
* 
* 

### Viitteet